वॉशिंगटन. डॉगी को दो पैरों में पैंट पहनाई जाए या चारों पैरों में, इसे लेकर यूएस में सोशल मीडिया पर डिबेट चल रही है। फेसबुक पर एक फोटो वायरल होने के बाद #dogpants टॉपिक ट्रेन्ड होने लगा। इस पर हर घंटे 30 से ज्यादा ट्वीट हो रहे हैं। बता दें कि इससे पहले बीते फरवरी में एक ड्रेस की कलर को लेकर भी सोशल मीडिया पर ऐसा ही डिबेट हुआ था।
आखिर कहां से और कैसे शुरू हुई डिबेट, कितने यूजर्स ने इस पर दी राय...
- दरअसल, Maxim मैगजीन के जेरेड केलर ने मंगलवार को एक फोटो ट्वीट किया।
- केलर ने बताया कि उनके स्कूल के वक्त के एक दोस्त ने एक फेसबुक पेज से इसे शेयर किया था।
- इस पेज के एडमिन नॉर्बर्ट से जब केलर ने कॉन्टैक्ट किया तो उन्होंने बताया कि कुछ डॉगी को पैंट पहने देख उन्होंने यह डिबेट शुरू करने के बारे में सोचा।
- इसे लेकर दो इमेज भी पोस्ट की गई। एक में डॉगी को पीछे से और दूसरे में नीचे से पैंट पहनाई गई है।
- नॉर्बर्ट ने कहा, ''मैंने देखा कि एक डॉगी को अलग तरह से पैंट पहनाई गई है। मैंने सोचा कि अगर उसे पीछे से पैंट पहनाई जाती है तो और अच्छा होगा। इसी के बाद मैंने दोनों इमेज ड्राॅ की।''
- ''इंसान के दो पैर होते हैं तो उनके लिए पैंट पहनना नॉर्मल हैं। लेकिन डॉगी के चार पैर होते हैं। उन्हें सही तरीके से पैंट पहनाने का तरीका क्या है? क्या उनके हर पैर में पैंट होनी चाहिए?''
- केलर ने जब यह फोटो ट्वीट किया तो इसे Reddit ने पोस्ट किया। बाद में यह फेसबुक और टम्बलर पर भी शेयर होने लगी।
- शुरुआत के दो घंटे में 11 हजार लोगों ने इस पर ट्वीट किया। हैशटैग्स डॉट ओआरजी और सोशल मेन्शन की एनालिसिस के मुताबिक, शुरुआती 12 घंटे में हर दो मिनट पर एक ट्वीट हुआ। 48 लोग हर मिनट इसे री-ट्वीट कर रहे हैं।
जब दुनिया ने पूछा था ड्रेस का रंग
- इंटरनेट पर ऐसी बहस नई नहीं है। इससे पहले फरवरी में स्कॉटलैंड की सिंगरकैटलीन मैक्लेन ने एक ड्रेस की फोटो पोस्ट की थी, जिसे 'द ड्रेस' का नाम दिया गया था।
- लगातार वर्ल्डवाइड टॉप ट्रेन्डिंग रहने के बाद #TheDress बहस में हॉलीवुड की कई हस्तियों समेत 10 लाख लोगों ने इस मुद्दे पर कमेंट किया था।
- बहस का मसला था- ड्रेस का रंग क्या है? कुछ लोग इस ड्रेस को व्हाइट-गोल्डन कह रहे थे, तो कई ब्लू-ब्लैक। इसे लेकर हर मिनट करीब ढाई हजार ट्वीट हो रहे थे।
आगे की स्लाइड्स में पढ़ें, क्या था #TheDress का असली कलर और कौन हस्तियां हुई थीं बहस में शामिल...?
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva